
Parlamentul  României

Camera  Deputaţilor
Comisia pentru Sănătate şi Familie
                   Nr. 28/51 / 3   martie  2005

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.155/1999 pentru modificarea articolului 101 din Legea asigurărilor sociale de sănătate nr.145/1997 (PL 419/1999 ),  trimis comisiei  spre examinare,  în fond,  în procedură de urgenţă, cu adresa nr.419 din 25 octombrie 1999 şi care înlocuieşte raportul nr.294/XXXVI/8 din 10.11.1999 . 


La întocmirea raportului de înlocuire, comisia a avut în vedere punctul de vedere al Ministerului Sănătăţii  nr.23964 din 19.05.2004.

În raport cu obiectul şi conţinutul său, proiectul de lege face parte din categoria legilor organice, în conformitate cu prevederile articolului 73 alineatul (3) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                      Nr. 28/ 51/ 3  martie  2005 

RAPORT    DE   ÎNLOCUIRE
asupra proiectului de Lege privind aprobarea Ordonanţei de urgenţă a Guvernului nr. 155/1999 pentru modificarea articolului 101 din Legea asigurărilor sociale de sănătate nr.145/1997 
(PL 419/1999 )
1. Cu adresa nr.419  din 25 octombrie 1999, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a   proiectului de Lege privind aprobarea Ordonanţei de urgenţă a Guvernului nr. 155/1999 pentru modificarea articolului 101 din Legea asigurărilor sociale de sănătate nr.145/1997 (PL 419/1999 ).
La întocmirea raportului, comisia a avut în vedere punctul de vedere al Ministerului Sănătăţii  nr.23964 din 19.05.2004.
Proiectul de lege are ca obiect de reglementare  modificarea articolului 101 din Legea asigurărilor sociale de sănătate nr.145/1997, în vederea realizării concordanţei între prevederile acestei legi cu cele ale Legii nr.130/1996 privind contractul colectiv de muncă, republicată. 
Având în vedere că prin prevederile cuprinse la art.108 alin.(1) din Ordonanţa de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate, Legea asigurărilor sociale de sănătate nr.145/1997 a fost abrogată, comisia propune Plenului Camerei Deputaţilor respingerea  proiectului de lege, ca fiind fără obiect. 

2. Proiectul de lege  face parte din categoria legilor organice , potrivit prevederilor articolului 73 alineatul (3) din Constituţia României, republicată.

3. La lucrările comisiei din ziua de 2.03.2005 din totalul de 15 membri, au fost prezenţi 15 deputaţi.

Raportul comisiei a fost adoptat în unanimitate.

În urma dezbaterii, Comisia pentru sănătate şi familie propune Plenului  Camerei Deputaţilor respingerea proiectului de Lege privind aprobarea Ordonanţei de urgenţă a Guvernului nr. 155/1999 pentru modificarea articolului 101 din Legea asigurărilor sociale de sănătate nr.145/1997 (PL 419/1999 ).
                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.DR.SORIN PAVELIU

